section_heading: Pozadina
paragraph_text: Godine 1990., nakon što je Hrvatska demokratska zajednica dobila parlamentarne izbore, došlo je do dizanja etničkih tenzija između Hrvata i Srba. Nakon parlamentarnih izbora, Jugoslavenska narodna armija zaplijenila je oružje Teritorijalne obrane Hrvatske kako bi smanjila mogući otpor.<ref> Dana 17. kolovoza tenzije su prerasle u Balvan-revoluciju. Jugoslavenska se narodna armija umiješala, onemogućivši intervenciju hrvatske policije.<ref> Središte revolucije bila su većinsko srpska područja Dalmatinske Zagore, posebice oko Knina,<ref> Like, Korduna, Banovine i Istočne Hrvatske. Kasnije je od tih područja nastala Republika Srpska Krajina. Republika Srpska Krajina izjavila je svoje namjere o ujedinjenju sa Srbijom. Zbog toga je Vlada Republike Hrvatske smatrala Republiku Srpsku kao regiju koja se želi odcijepiti.<ref> Do ožujka 1991. godine, iz ovih sukoba nastao je Domovinski rat.<ref> U lipnju te godine Hrvatski sabor donio je Ustavnu odluku o suverenosti i samostalnosti Republike Hrvatske.<ref> Do siječnja 1992. godine, pod kontrolom Republike Srpske Krajine nalazilo se 17.028 km<sup>2</sup> teritorija Republike Hrvatske. Taj se teritorij kretao u rasponu od 2,5 do 63,1 km u dubini te je imao granicu dugu 923 km s teritorijem koji se nalazio pod nazorom Republike Hrvatske.<ref>